
EIROPAS PARLAMENTA NORMATĪVĀS REZOLŪCIJAS PROJEKTS
par projektu Padomes lēmumam par to, lai Savienības vārdā noslēgtu Nolīgumu starp Kanādu un Eiropas Savienību par pasažieru datu reģistra datu pārsūtīšanu un apstrādi
(08897/2024 – C10‑0125/2024 – 2024/0051(NLE))
(Piekrišana)
Eiropas Parlaments,
–	ņemot vērā Padomes lēmuma projektu (08897/2024),
[bookmark: _GoBack]–	ņemot vērā projektu Nolīgumam starp Kanādu un Eiropas Savienību par pasažieru datu reģistra datu pārsūtīšanu un apstrādi (08896/2024),
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 16. panta 2. punktu, 87. panta 2. punkta a) apakšpunktu un 218. panta 6. punkta otrās daļas a) apakšpunkta v) punktu (C10-0125/2024),
–	ņemot vērā Reglamenta 107. panta 1. un 4. punktu un 117. panta 7. punktu,
–	ņemot vērā Pilsoņu brīvību, tieslietu un iekšlietu komitejas ieteikumu (A10‑0000/2025),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Kanādas valdībai un parlamentam.

a. Atzinuma konteksts
Šī piekrišanas procedūra attiecas uz Padomes lēmuma projektu par nolīguma noslēgšanu starp Kanādu un Eiropas Savienību par pasažieru datu reģistra datu (PDR) pārsūtīšanu un apstrādi. 
Eiropas Parlaments lūdza Tiesas atzinumu par iepriekšējo – 2014. gada – PDR nolīgumu ar Kanādu, proti, par to, vai paredzētais PDR nolīgums ar Kanādu ir saderīgs ar Līgumiem un Eiropas Savienības Pamattiesību hartu. Tiesa 2017. gada 26. jūlijā sniedza Atzinumu Nr. 1/15, kurā tā norādīja, ka paredzēto PDR nolīgumu starp Kanādu un Eiropas Savienību nevar noslēgt tā pašreizējā formā, jo vairākas tā tiesību normas nav saderīgas ar ES atzītajām pamattiesībām. Pēc tam, kad tika publicēts minētais atzinums, ES un Kanāda atsāka sarunas, lai parakstītu jaunu nolīgumu, kas atbilstu Tiesas prasībām.
Sarunas par šo nolīguma versiju sākās 2018. gadā, un pēc sarunu noslēgšanas 2023. gadā galīgais teksta projekts tika iesniegts Padomei un Eiropas Parlamentam. 2024. gada 4. martā Eiropas Komisija izstrādāja divus priekšlikumus Padomes lēmumiem par to, lai Eiropas Savienības vārdā parakstītu un noslēgtu nolīgumu starp Kanādu un Eiropas Savienību par pasažieru datu reģistra (PDR) datu pārsūtīšanu un apstrādi.
Notika apspriešanās ar Eiropas Datu aizsardzības uzraudzītāju (EDAU), kas 2024. gada 29. aprīlī sniedza atzinumu 15/2024, kurā secināja, ka nolīguma projektā ir nostiprinātas nepieciešamās garantijas, lai tas būtu saderīgs ar Pamattiesību hartu saskaņā ar EST Atzinumu 1/15. Minētajā atzinumā bija iekļauti arī vairāki ieteikumi attiecībā uz šā nolīguma īstenošanu. 
b. Referenta nostāja
Referents uzskata, ka tāda starptautiska nolīguma noslēgšana, ar ko izveido precīzu tiesisko regulējumu, pamatojoties uz kuru, var notikt PDR datu apmaiņa ar Kanādu, ir uzskatāma par svarīgu solis uz priekšu ES centienos novērst, atklāt, izmeklēt smagus noziegumus un terorismu un saukt pie atbildības par tiem. 
Referents vēlētos arī atzinīgi novērtēt svarīgo darbu, ko iepriekš bija veicis Eiropas Parlaments, tostarp tā bijusī referente šajā procedūrā Sophie In ‘t Veld, lai nodrošinātu, ka šajā nolīgumā tiek ievēroti ES standarti, proti, ievēroti Līgumi, ES Pamattiesību harta, kā arī nesenie Eiropas Savienības Tiesas nolēmumi.
Saskaņā ar jaunāko Eiropola ziņojumu[footnoteRef:1] 2023. gadā vien ES dalībvalstīs tika veikti pavisam 120 teroristu uzbrukumi, kas liecina par terorisma apmēru Eiropas Savienībā šodien un nepieciešamību nodrošināt, lai to iestāžu rīcībā, kas ir atbildīgas par šīs likstas apkarošanu, būtu visi pieejamie rīki, kas novērš šādu uzbrukumu rašanos. PDR datu vākšana un analīze var sniegt iestādēm svarīgus elementus, pateicoties kuriem, tās varētu atklāt aizdomīgus ceļošanas modeļus un identificēt noziedznieku un teroristu līdzzinātājus, un sniegt atbalstu to lietu izmeklēšanā un vainīgo saukšanā pie atbildības, kurās ir izdarīti noziedzīgi nodarījumi. Referents ir pārliecināts, ka ir jānodrošina policijas un tiesu iestāžu starptautiskā sadarbība un jo īpaši tas ir jādara attiecībā uz Kanādu, kas ir uzskatāma par uzticamu un drošu ES starptautisko partneri. [1:  Eiropola Ziņojums par terorisma situāciju un tendencēm Eiropas Savienībā 2024. gadā.] 

Atzīstot, ka pasažieru vārdu datu apstrāde ir uzskatāma par iejaukšanos pasažieru privātuma un datu tiesībās, referents uzskata, ka šāda ierobežota un stingri regulēta tiesībaizsardzības iestāžu iejaukšanās ir nepieciešama un samērīga, jo ļoti nozīmīga ir loma, kāda PDR datu starptautiskai apmaiņai un analīzei var būt smagu starptautisku noziegumu un terorisma apkarošanā. 
Ņemot vērā EDAU pozitīvo atzinumu un Tiesas 2022. gada spriedumu, ar kuriem Savienības tiesisko regulējumu par PDR datu apstrādi atzīst par pareizu, referents ir pārliecināts par šā nolīguma mērķiem un tajā nostiprinātajām garantijām. Referents jo īpaši ir gandarīts par to, ka nolīgumā ir iekļauti aizsardzības pasākumi, ar kuriem nodrošina nediskrimināciju, datu saglabāšanu un drošību, pārraudzību, pārredzamību un pasažieru informēšanu, individuālu piekļuvi PDR datiem un to labošanu, kā arī administratīvo un tiesisko aizsardzību. 
Referents uzsver, ka viņš sagaida, ka šis nolīgums tiks piemērots, stingri ievērojot minētās aizsardzības garantijas, EST judikatūru un EDAU izdotos ieteikumus. Tādēļ referents atgādina Komisijai, ka nolīgumā paredzētajās pārskatīšanās īpaša uzmanība būtu jāpievērš šiem aspektiem, kā arī datu subjektu tiesību īstenošanai. 
Noslēgumā referents uzskata, ka šā nolīguma noslēgšana ir vērtējama kā pozitīvs pavērsiens cīņā pret smagiem noziegumiem un terorismu, vienlaikus saglabājot spēkā nepieciešamos ierobežojumus un aizsardzības garantijas, ar kuriem nodrošina pasažieru pamattiesību ievērošanu. 
Ņemot vērā iepriekš izklāstīto, referents iesaka Parlamentam Padomes lēmuma projektu apstiprināt.

